als_Latn dik_Latn ron_Latn
Vritet Lavdrim Muhaxheri?
Gazetarja e njohur britaniko-libaneze ka shkruar në llogarinë e saj në Twitter, se është vrarë Lavdrim Muhaxheri, i njohur si Abu Abdullah Kosova.
Nëpërmjet një postimi në rrjetin social Twitter, gazetarja Hala Jaber, shkruan veç tjerash se “është vrarë edhe një luftëtar famkeq i ISIS’it”, ku shkruan edhe emrin e Muhaxherit, më pseudonimin arab.
Jaber e ka ilustruar lajmin me një foto të Lavdrim Muhaxherit ndërkaq ‘tëeeti’ i saj është bërë ‘retweet’ nga zv. ministri i jashtëm i Kosovës, Petrit Selimi.
Ndryshe, ka kohë që është raportuar për vrasjen e Lavdrim Muhaxherit, mirëpo krahas kësaj, kanë qarkulluar në vazhdimësi edhe informatat se ai është gjallë.
Muhaxheri është bërë i njohur si një nga luftëtarët më famkeq të grupit terrorist ISIS. Ai ishte një nga militantët e parë të grupit terrorist, që ia kishte hequr kokën një personi.
als_Latn als_Latn als_Latn als_Latn als_Latn als_Latn